**ΓΥΜΝΑΣΙΟ ΠΛΑΤΥΚΑΜΠΟΥ -Διακρίσεις, Δράσεις και καλές πρακτικές 2021-2022**

1. **1o Βραβείο για το Γυμνάσιο και Λύκειο Πλατυκάμπου στο μουσικό διαγωνισμό « Make a Wish »**

Ο φιλανθρωπικός οργανισμός **Make a wish** διοργάνωσε ένα μουσικό διαγωνισμό με θέμα **« Ένα αστέρι ευχής 2022 »** με σκοπό οι ευχές αυτές να φτάσουν στα παιδιά και στις οικογένειές τους που περνούν δύσκολα εξαιτίας προβλημάτων υγείας που αντιμετωπίζουν και να τους χαρίσουν μερικές μαγικές στιγμές.

Οι μαθητές μας ( συμμετείχαν παιδιά και από το Γυμνάσιο και από το Γενικό Λύκειο Πλατυκάμπου ) με μεγάλη προθυμία και μεράκι **έγραψαν, συνέθεσαν και τραγούδησαν** το τραγούδι **«Galactic star»**. Αρωγός σε όλη αυτή την προσπάθεια υπήρξε η καθηγήτρια Μουσικής του σχολείου μας κα Έλσα Παρασίδου. Το τραγούδι αυτό πήρε το **1ο βραβείο** σ’ αυτό το διαγωνισμό, γεγονός που έδωσε μεγάλη χαρά και ικανοποίηση τόσο στα ίδια τα παιδιά που ήταν οι δημιουργοί, όσο και σε όλους τους άλλους συμμαθητές,-τριές τους, στους εκπαιδευτικούς και στους γονείς τους.

Οι Σύλλογοι Διδασκόντων των δύο σχολείων εκφράζουν τα θερμά τους συγχαρητήρια σε όλους τους συντελεστές, για τη συνεργασία, τη φαντασία, το ζήλο και τη δημιουργικότητά που επέδειξαν και τους εύχονται να έχουν πάντα πολλές και επιτυχημένες πρωτοβουλίες στη ζωή τους.!

Εδώ μπορείτε να ακούσετε το τραγούδι :

<https://www.youtube.com/watch?v=6Ll8XLND5vQ&ab_channel=%CE%93%CF%85%CE%BC%CE%BD%CE%AC%CF%83%CE%B9%CE%BF%CE%A0%CE%BB%CE%B1%CF%84%CF%85%CE%BA%CE%AC%CE%BC%CF%80%CE%BF%CF%85>

1. **Συμμετοχή στο «EuDaMus 2022»**

Το Γυμνάσιο Πλατυκάμπου συμμετείχε ενεργά στον Ευρωπαϊκό εορτασμό EuDaMus 2022 (European Day of Music in School).

Μαθητές από διάφορες χώρες τραγούδησαν το κομμάτι «Together» και δημιούργησαν ένα συλλογικό βίντεο. Μια πρωτοβουλία της EAS (European Association for Music in Schools).

Εδώ μπορείτε να ακούσετε το τραγούδι:

<http://gym-platyk.lar.sch.gr/index.php/drastiriotites/draseis/sx-etos-2017-2018/199-eudamus-2022>

1. **Συμμετοχή σε Καλλιτεχνικό διαγωνισμό του ΟΚΑΝΑ**

Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε. Λάρισας – ΟΚΑΝΑ σε συνεργασία με το Γραφείο Σχολικών Δραστηριοτήτων Πρωτοβάθμιας Εκπαίδευσης και το Τμήμα Εκπαιδευτικών θεμάτων της Διεύθυνσης Δευτεροβάθμιας Εκπαίδευσης Π.Ε. Λάρισας, προκήρυξε τον 11ο Μαθητικό καλλιτεχνικό διαγωνισμό με τίτλο:

« Η ΓΗ το σπίτι μας… Όλοι μαΖί , φροντίΖουμε, αλλάΖουμε…

Οι μαθητές μας με χαρά και έμπνευση συμμετείχαν στο διαγωνισμό μεταφέροντας στο χαρτί με μια ζωγραφιά τη δική τους πρόταση για τη φροντίδα του … σπιτιού μας, του Πλανήτη μας!

Περισσότερα μπορείτε να διαβάσετε εδώ:

<http://www.kplarisa.gr/nea/itemlist/user/34-okana>

1. **Καλές πρακτικές και Erasmus+ ΚΑ1**

Το Γυμνάσιο μας συμμετέχει ενεργά στην κοινότητα Erasmus+ καθώς επιδιώκει τη συνεχή επιμόρφωση και στήριξη εκπαιδευτικών και τη συμμετοχή των παιδιών μας σε Πανευρωπαϊκές δράσεις. Την τρέχουσα σχολική χρονιά ολοκλήρωσε με επιτυχία ένα ακόμα ευρωπαϊκό πρόγραμμα επιμόρφωσης εκπαιδευτικών Erasmus+ ΚΑ1 με τίτλο "Learning for all”. Παρόλες τις αντιξοότητες που προκάλεσε η πανδημία, η προσπάθεια για ισότιμη ένταξη και η ουσιαστική συμμετοχή των μειονεκτούντων μαθητών στη σχολική ζωή, συνεχίζεται από τους εκπαιδευτικούς μας, που επιμορφώθηκαν σχετικά και εφάρμοσαν στο σχολείο μας καινοτόμες πρακτικές. Οκτώ εκπαιδευτικοί μας παρακολούθησαν επιμορφωτικά προγράμματα με θέματα όπως: στο σχολικό πείραμα, σε ψηφιακές εφαρμογές, στην τοπική ιστορία και στον πολιτισμό, στις σχολικές γιορτές στις σχολικές κοινότητες., δηλαδή στη λειτουργική κοινωνικοποίηση των μαθητών μας και στην ανάδειξη των ενδιαφερόντων , των εμπειριών και των κλίσεών τους.

Μετά από κάθε επιμόρφωση/κινητικότητα οι εκπαιδευτικοί παρουσίασαν τα αποτελέσματα της κινητικότητας στους καθηγητές του σχολείου τους σε μία δίωρη παρουσίαση με τρόπο βιωματικό, εφαρμόζοντας τεχνικές και εργαλεία που έμαθαν κατά τη διάρκεια της επιμόρφωσής τους στο εξωτερικό.

<http://gym-platyk.lar.sch.gr/index.php/erasmus/58-ka1-2019-2021/166-programma-erasmus-ka1-learning-for-all>

1. **Erasmus+ ΚΑ2 με τίτλο «3 times health is happiness»**

Το Γυμνάσιο Πλατυκάμπου στη διάρκεια των ετών 2019 - 2022 υλοποιεί Ευρωπαϊκό Πρόγραμμα ERASMUS+ KA2 με τίτλο:

 Three Times Health is Happiness : «3h = H»

Στόχος του προγράμματος είναι η συνεργασία για την καινοτομία και την ανταλλαγή καλών πρακτικών. Το σχέδιο αυτό ήταν μια εταιρική σχέση ανάμεσα σε πέντε σχολικές μονάδες δευτεροβάθμιας εκπαίδευσης από την Ελλάδα, την Ισπανία, την Αυστρία, την Ιταλία και την Πορτογαλία.

Με το πρόγραμμα αυτό επιδιώχθηκε από τη μια μεριά οι μαθητές αλλά και όλη η σχολική κοινότητα να αποκτήσουν γνώσεις σχετικά με την υγιεινή διατροφή, την σωματική άσκηση και τα οφέλη της και την ψυχική και πνευματική υγεία. Από την άλλη μεριά ανταλλάχθηκαν νέες εκπαιδευτικές προσεγγίσεις, πλούσια μεθοδολογία, εργαλεία και τεχνικές μάθησης.

 **Το τελικό προϊόν του προγράμματος είναι μία εφαρμογή για κινητά, που μπορείτε να βρείτε στο playstore με τον ίδιο τίτλο 3h=H.**

Περισσότερα για το πρόγραμμα αυτό μπορείτε να βρείτε εδώ:

<http://gym-platyk.lar.sch.gr/index.php/erasmus/57-3h-h-2019-2022>